Anjing pemburu Gascogne Saintonge

Anjing pemburu Gascogne Saintonge atau anjing Gascogne Saintonge ialah satu baka anjing jenis anjing pemburu bau, yang diiktiraf dengan dua keragaman, iaitu besar (grand) dan kecil (petit; lebih kecil daripada yang besar, tetapi bukan anjing kecil). Baka yang berasal dari Perancis ini digunakan untuk perburuan dalam kawanan dan diturunkan daripada jenis hound lama Saintonge bagi anjing pemburu besar.

Ciri
Baka ini merupakan anjing pemburu sangat tipikal Perancis, dengan tubuh langsing dan berotot, tungkai panjang, telinga panjang layu, dan bibir berayun-ayun. Saiz untuk yang besar ialah  pada paras kelasa untuk jantan dan  untuk betina. Saiz untuk yang kecil ialah  pada paras kelasa, lalu menjadikannya anjing yang masih agak besar, sementara betinanya pula lebih kecil sedikit sahaja. Keragaman besar berukuran seberat sekitar .

Matanya perang berangan gelap. Kepalanya memanjang. Hidung hitamnya terbentuk dengan baik dan bibirnya juntai. Ia mempunyai dada dalam dan belakang kuat. Ekornya anggun dan melengkung.


Warna bulunya ialah putih dengan tompok hitam, kadang-kadang berbintik hitam. Telinga dan muka di sekitar mata adalah hitam dan pipinya sawo matang, tetapi tidak patut ada penampilan triwarna. Dua tanda sawo matang terletak di sebelah atas mata, dan kadang-kadang terdapat tanda sawo matang di dasar paha atas, yang disebut "tanda kijang jantan". Kecacatan, yang menandakan bahawa anjing berkenaan tidak patut dibiakbakakan, termasuklah kekurangan keteguhan, belakang lemah, ekor menyimpang, keting lembu, atau tungkai yang terlalu atau lurus, yang dapat membatasi kemampuan berlari, serta warna luar set, keagresifan berlebihan, atau perilaku malu berlebihan.

Baka ini terkenal kerana hidung bagusnya, suara cemerlangnya, dan congklang cantiknya, yang merupakan atribut-atribut penting pada anjing pemburu. Ia merupakan anjing kawanan yang menurut naluri.

Sejarah dan kegunaan
Hanya tiga ekor anjing pemburu lama Saintonge terselamat dalam Revolusi Perancis, dua ekor jantan dan seekor betina. Comte Joseph de Carayon-Latour pada pertengahan abad ke-19 menyilangkan anjing pemburu lama Saintonge terakhir dengan beberapa sisa anjing pemburu biru besar Gascogne jenis lama. Anjing-anjing yang putih dengan bintik hitam dikekalkan dan kemudiannya dinamai gascon saintongeois (anjing pemburu Gascogne Saintonge).

Pada pertengahan abad ke-20, para pemburu di barat daya Perancis memilih anjing-anjing lebih kecil daripada perinduk-perinduk anjing pemburu besar Gascogne Saintongeois untuk memburu kelinci dan buruan kecil lain. Anjing-anjing ini kemudiannya menjadi anjing pemburu kecil Gascogne Saintonge.

Anjing pemburu besar Gascogne Saintonge digunakan untuk memburu buruan besar, termasuk babi hutan, rusa roe, dan kadang-kadang serigala kelabu, biasanya secara berkawanan. Anjing pemburu kecil Gascogne Saintonge pula ialah pemburu serba guna, biasanya digunakan terhadap kelinci dan arnab, tetapi juga dapat digunakan untuk buruan besar.

Lihat juga
 Senarai baka anjing
 Anjing pemburu Inggeris-Perancis dan Perancis
 Peristilahan anjing

Catatan

Rujukan

Pemburu Gascogne Saintonge, Anjing
Pemburu Gascogne Saintonge, Anjing
Pemburu Gascogne Saintonge, Anjing
Pemburu Gascogne Saintonge, Anjing